SCHOONIE-WÊRELD | schoonies
Toere en Kampe
Die Schoonie-boskamp vind gedurende die laaste naweek van die derde kwartaal plaas.
Ons bied aan seuns die geleentheid om bietjie weg te breek bos toe, sodat hulle die natuur beter kan leer ken. Aktiwiteite soos skuilingbou, skiet (met enige wapen wat wissel van 'n .22 pistooltjie tot 'n antieke voorlaaiergeweer) en staproetes op die terrein self, word oor 'n tydperk van drie dae geniet.
Wanneer daar tyd is en omstandighede dit toelaat, vorm 'n nagmars ook deel van die program, maar die hoofdoel van die kamp is eintlik om geleentheid te skep om langs 'n kampvuur te sit, met vriende te kuier en mekaar beter te leer ken. Die program word aangepas by die ligging en potensiële aanwendingsmoontlikhede van die terrein; elke kamp is dus uniek en 'n ervaring op sy eie.
Enige seun uit enige graad is welkom om deel te word van die Boskamp en soveel kampe gedurende sy skoolloopbaan by te woon as wat hy wil.
Ons graad 8-leerders is (Arend)kuikens. Gedurende die eerste twee weke het ons 'n redelike besige program. Die aand voordat die skool vir die leerders begin, is daar 'n graad 8 ouerbraai - 'n gesellige aksie vir die ouers, graad 8 leerders, die personeel en VLR. Hul gaan tydens die eerste naweek op 'n graad 8-kamp sodat hulle mekaar kan leer ken en makliker by die hoërskoollewe kan inskakel.
Gedurendie die kamp word tonele ingeoefen vir die kuikenkonsert wat gedurende die tweede week opgevoer word.
Die kuikens is ook grootliks verantwoordelik vir opruiming na sportbyeenkomste en ander aktiwiteite. Na die verloop van die eerste twee weke is daar slegs vir die graad 8 leerders 'n VLR-verkiesing waarna die verkose leerders dan onder die verskillende rade van die VLR ingedeel sal word.
Jaarliks onderneem Graad 10-leerders 'n veldskool na Raaswater Veldskool. Die veldskool help leerders om lewensvaardighede soos groepwerk, leierskap, leierseienskappe en vele meer te bevorder. Die ys word behoorlik gebreek met "horses, knights and cavaliers"! Daarna volg 'n aartappelresies, "paint ball", boogskiet en sagtebal op die eerste dag! Dag twee word afgeskop met "adventure race", "abseiling", "river rafting" en foefie slide! Om alles te kroon, slaap ALMAL onder die blou hemelruim…
Elke jaar onderneem ons onderskeie rugby-, hokkie- en netbalspanne toere. Die afrigters reel en organiseer gewoonlik hierdie toere tydens die April-skoolvakansie. Die gewildste bestemmings is onder meer Margate, Nyati, Mosselbaai en Stellenbosch. Die doel van hierdie sporttoere is om spangees te kweek en ons sportspanne bloot te stel aan nuwe en verbeterde afrigtingstegnieke. Behalwe wedstryde wat gespeel word, het afrigters en spanne ook geleentheid om te ontspan en mekaar beter te leer ken!
Wat 'n lekker ervaring! Die hoogtepunt op elke Toerisme/Geografie Graad 11-leerder se kalender: DIE TOER! Hierdie jaarlikse instelling gee aan die leerders die kans om hul vakke prakties te ervaar. 'n Verskeidenheid van provinsies word besoek, waaronder die volgende: Robbeneiland, Sudwala Grotte, uShaka Marine World, Suikerfabriek, Barnyard Teater, Drakensberge en vele meer!
Toerisme / Geografie - Toere
• Tafelberg per kabelkar (nie te voet nie)!;
• "Flying Dutchman "by Kaappunt;
• Rio de Janeiro – NEE! Dit is Seinheuwel se naguitsig oor Kaapstad;
• Twee Oseane Akwarium;
• Kasteel van Goeie Hoop, die Parlementsgebou en voer die duiwe in die tuin, Grote kerk;
• MTN Wetenskapsentrum was die regte plek vir Schoonies se Einstein;
• Bootvaart na Robbeneiland;
• Eet vis en skyfies in Houtbaai en vaar na Deike-eiland;
• Ry op die "Big Wheel";
• Canal Walk;
Natuurlik was daar soveel pret en plesier in ware Schoonie-styl! Hierdie is 'n toer wat jy nie kan misloop nie!
'n Groep Schoonies het met groot opgewondenheid en afwagting die Wes-Kaap-toer aangepak. Daar was retoertreinvervoer, twee nagte op die Shosholoza Meyl en vierster-akkommodasie in die Fountains Hotel, Kaapstad. Ons beleef die Kaap Peninsula deur die venster van die luukse Intercape-toerbus en besoek onder andere:
Schoonies tem die Wes-Kaap
So vertrek ons met 'n opgewondenheid die onbekende in. Eers ervaar ons die groot gat in Kimberley en vertrek dan na Kakamas via Upington. Vroeg oggend besoek ons die Augrabies waterval. Die baie water en gedruis maak 'n opgewondenheid wakker want jy weet jou avontuur is naby. Ons vertrek na Vioolsdrif en geniet middagete by die Okiep Hotel te Springbok. Vandaar vertrek ons na die Vioolsdrifgrenspos en arriveer by die basiskamp. Vroeg aand is ons bed toe om uit te rus. Dit breek uiteindelik aan…. ons roei-ervaring van 'n leeftyd! Wat kan ons meer sê as dat as jy avontuurlustig is, en 'n fantastiese ervaring saam met jou mede-Schoonies wil geniet is hierdie toer net vir jou!
SCHOONIE - WÊRELD
Graad 8 - Kuikenkamp
Pret en Sosiaal
Bloedskenk geskied kwartaalliks by Hoërskool Schoonspruit. Dit is 'n aktiwiteit wat die Schoonies pragtig ondersteun. By elke bloedskenksessie skenk gemiddeld sowat 80 – 100 leerders bloed. Leerders moet 16 jaar of ouer wees en meer as 50 kg weeg om te mag bloedskenk. Ons wil baie dankie sê aan die gereelde skenkers en wil nog meer leerders aanmoedig om in die toekoms bloed te skenk! Bloed red lewens!
Die Schoonspruiters word een keer 'n jaar "Vuilspruiters"! Vroeg in die jaar word een middag spesiaal gereserveer vir 'n vrugtefees en die modderbad daarna. Graad 8 - Graad 12 VLR- en SLR-lede asook die hoof het al 'n draai in die bekende modderbad gemaak! Na só 'n moddersessie moet daar twee maal gekyk word om 'n gesiggie te herken, want gewoonlik is dit net die twee ogies wat nog blink na al die modder-pret! Dit is beslis 'n aksie wat elke Schoonie moet bywoon. Bo en behalwe die modderbad wat vroeg in die jaar plaasvind, is die volgende LEKKER sosiale aktiwiteit beslis die "Swembaddag", wat nie noodwendig by die swembad plaasvind nie. Leerders word beloon vir hul harde werk gedurende die atletiekseisoen asook vir hul Schoonie-gees op die pawiljoen tydens die interhoër- atletiekbyeenkoms. Die "swembaddag" word óf by die dorpswembad gehou, óf almal klim vroegoggend op die busse na Sun City se Valley of the Waves (Oee Héérlik!!), óf sommer net hier om die draai by Klerksdorpdam, waar die seuns al die vorige aand oorslaap of deurnag, visvang, vleisbraai en stories vertel. Vra enige seun wat die aksie in 2011 bygewoon het, wat hul hoogtepunt was, en hulle sal soos volg antwoord: "Alles was 'n hoogtepunt!" Om die sosiale kalender vir die jaar af te sluit, het ons in die derde of vierde kwartaal 'n Pretdag! Hierdie dag is presies wat die benaming sê: PRET! Alhoewel die aktiwiteite nie elke jaar dieselfde is nie, bly die doel pret, pret en nogmaals pret! Schoonies se kalender is propvol aktiwiteite en sosiale geleenthede. Dit bly maar net nóg 'n hoogtepunt wat geen Schoonie ooit wil misloop nie!
Mnr & Mej Schoonie
Een keer per jaar bied die Schoonies 'n spog-geleentheid aan waartydens die skool se mooiste seun en meisie aangewys word. Hulle wys op die "catwalk" waartoe hulle in staat is; die seuns en meisies poseer dus in alles van informele tot formele drag. Dit is beslis 'n geleentheid wat nie misgeloop moet word nie! Wie sal hierdie jaar met die kroon wegstap?
Van lekker speel kom lekker wen
Hoof se tee
Gedink dit is net die leerders van SHS wat van geesvang ken? NEE, dink weer…Die onderwysers van Hoërskool Schoonspruit voer elke jaar 'n besonderse toneelstuk op voor die interhoër-atletiekbyeenkoms. Die leerders sien jaarliks met groot afwagting uit na hierdie "geesvang". Van Superman tot Die Drie Varkies maak jaarliks hul verskyning op ons verhoog. Die trane loop soos die leerders lag en die onderwysers se maagspiere is ook sommer seer die volgende dag!
Dankie Schoonies-personeel vir jul entoesiasme!
Die leerders sien dit raak.
Dam - Dag
Kwartaalliks word alle uitblinkers en staatmakers deur die hoof self genooi om saam tee te drink! Leerders word gedurende 'n pouse deur die hoof en personeel onthaal om erkenning te gee aan elke Schoonie wat met trots ons skool se naam uitdra!
Wat kry jy as 200 seuns hul tente (en 'n karavaan) opslaan by Klerksdorpdam op 'n Donderdagmiddag? 'n Fantastiese langnaweek! Nie eers die reën en modder kon ons weghou nie! Met "ligte" boeremusiek en die kole wat amper reg is, sit almal nader en die kuier begin…Ná die kuier, om 5-uur Vrydagoggend, sing sekere mense die skoollied terwyl die res van ons opstaan en solank in die reën vir die meisies begin wag. Reën, modder en pret! Toe die meisies by die dam aankom, het ons geswem en gebraai en die dag geniet!